Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 i 7/17, 68/18, 98/19, 64/20, 151/22, 156/23), članka 4. i 5. Pravilnika o načinu i postupku zapošljavanja u OŠ Odra te suglasnosti Gradskog ureda za obrazovanje (KLASA: 602-02/24-001/1522, URBROJ: 251-07-12-24-6 od 27. studenog 2024.) Osnovna škola Odra, Đačka 5, Zagreb raspisuje

**NATJEČAJ**

za popunu radnog mjesta

1. ZA PRIJEM UČITELJA/ICE INFORMATIKE- 1 izvršitelj/ica na neodređeno, puno radno vrijeme (m/ž), 40 sati tjedno

MJESTO RADA: Đačka 5, 10020 Zagreb

**UVJETI za zasnivanje radnog odnosa:**

* opći uvjeti sukladno općim propisima o radu
* posebni uvjeti propisani Zakonom o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22,156/23) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19,75/20)

Mjesto rada: Osnovna škola Odra, Đačka 5, 10020 Zagreb

Na natječaj se mogu javiti osobe oba spola.

U prijavi na natječaj kandidati navode osobne podatke: ime i prezime, adresu stanovanja, kontakt broj telefona i e-mail adresa. Prijavu je potrebno vlastoručno potpisati. Uz prijavu na natječaj kandidati su obvezni priložiti:

* životopis
* diplomu, odnosno dokaz o stečenoj vrsti i razini obrazovanja
* domovnicu, odnosno dokaz o državljanstvu
* elektronički zapis o radno pravnom statusu Hrvatskog zavoda za mirovinsko osiguranje (ne starije od 8 dana)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana)

Navedene isprave odnosno prilozi dostavljaju se u neovjerenoj preslici. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika.

Rok za podnošenje prijave kandidata je osam (8) dana od dana objave natječaja, zaključno sa 10.12.2024.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja te ostvaruju prednost u odnosu na ostale kandidate/kinje samo pod jednakim uvjetima.

Na poveznici Ministarstva hrvatskih branitelja navedeni su dokazi potrebni za ostvarivanje prednosti pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji (NN 121/17). <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Na poveznici Ministarstva hrvatskih branitelja navedeni su dokazi potrebni za ostvarivanje prednosti pri zapošljavanju temeljem Zakona o civilnim stradalnicima iz Domovinskog rata (NN 84/21).

[popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom prijavljenim na natječaj.

Sukladno odredbama Pravilnika o načinu i postupku zapošljavanja u Osnovnoj školi Odra provest će se vrednovanje kandidata koji ispunjavaju formalne uvjete natječaja. Lista kandidata koji ispunjavanju formalne uvjete i upućuju se na vrednovanje kao i vrijeme i mjesto održavanja vrednovanja bit će objavljeni na web stranici- <https://www.os-odra.com/>. Ukoliko ne pristupe vrednovanju, smatrat će se da su odustali od prijave na natječaj.

O rezultatima natječaja kandidati će biti obaviješteni u roku od 15 dana od dana izbora.

Natječaj se objavljuje na mrežnoj stranici i oglasnoj ploči Škole i Hrvatskoga zavoda za zapošljavanje.

Prijave na natječaj s potrebnom dokumentacijom dostaviti na adresu: Osnovna škola Odra, Đačka 5, 10020 Zagreb.

Prijavom na natječaj dajete privolu za obradu Vaših osobnih podataka za potrebe natječajnog postupka, odnosno u svrhu zapošljavanja, a u skladu s odredbama Opće uredbe o zaštiti podataka (EU) 2016/679.

KLASA: 112-01/24-01/13

URBROJ: 251-176-24-3

Zagreb, 2.12.2024.

RAVNATELJ:

Vatroslav Gabrić, prof.